आगामी वर्ष पनि घुम्ती शिविर सञ्चालन कार्यक्रमलाई पनि निरन्तरता दिइने भएको छ । महाकाकाली अञ्चल अस्पताल, आयुर्वेदिक अस्पताल र आँखा अस्पताल स्तरोन्नतिका लागि पहल गरिने बजेटमा उल्लेख गरिएको छ । यसैगरी बाल मृत्युदर न्यूनीकरण र सुरक्षित मातृत्वका लागि सुनौला हजार दिन कार्यक्रम समेत अगामी दिनमा निरन्तरता दिइनेछ । स्वास्थ्यकर्मीको क्षमता वृद्धि र खाद्य पदार्थ अनुगमनमा कडाई गरिने नीति लिइएको छ ।
